### Beslutning

Ebbe Sørensen, Ester Jensen, Josefine Steffensen, Carl Jepsen, Osvald Holm og Emma Frederiksen kunne tiltræde indstillingen i overensstemmelse med Magistratens anbefaling.

 Kirstine Jepsen tog forbehold med henblik på en nærmere drøftelse i byrådsgruppen.

Orientering til [adresse] om årsrapport 2017 og budget 2019 for Østjyllands Brandvæsen I/S.

### Resumé

Østjyllands Brandvæsen har fremsendt materiale vedr. regnskab 2017 og budget 2019 til Byrådets orientering.

 Teknik og Miljø har tidligere oplyst, at der ikke er balance mellem midlerne på området og [adresse] bidrag til selskabet.

 I 2017 blev det derfor besluttet, at problemet skulle afklares senest ifm. selskabets budgetlægning for 2019, og at Byrådet skulle orienteres herom medio 2018. [adresse] repræsentanter i bestyrelsen har vurderet, at der har manglet overblik over brandvæsenets langsigtede økonomi for at kunne reducere budgettet på nuværende tidspunkt.
 Det er bestyrelsesmedlemmernes hensigt, at budgetproblemet afhjælpes i forbindelse med budget 2020. Den tidligere beslutning om en ændret budgetlægning for selskabet foreslås derfor fastholdt, med effekt fra budget 2020. Byrådet kan principielt forfølge en række andre veje i forhold til selskabet og den beskrevne problemstilling, jf. afsnit 3. Teknik og Miljø anbefaler p.t. ikke at bringe disse muligheder i anvendelse.

### Indstilling

Det indstilles til [adresse], at:

 1)        Årsrapport 2017 og budget 2019 for Østjyllands Brandvæsen I/S tages til efterretning

 2)        Byrådet bekræfter en forventning om, at selskabets budget er i overensstemmelse med den afsatte økonomiske ramme, senest fra 2020

 3)        Byrådet medio 2019 drøfter sagen på ny, med afsæt i de muligheder, der er opstillet i denne indstilling

### Sagens forløb

16-08-2018 Borgmesterens Afdeling påtegning
Fremsendes til Magistraten.

 Borgmesterens Afdeling bemærker, at årsregnskabet for 2017 viser et mindreforbrug på 2,8 mio. kroner for såvel driftsudgifter, investeringer og anlæg set i forhold til kommunernes betaling. Østjyllands Brandvæsen forøger dermed sin opsparing. Der er dermed et godt udgangspunkt for at reducere budgettet, så der bringes balance imellem budgettet for selskabet og den budgetramme, der er afsat på sektoren.
 20-08-2018 Magistraten
Fremsendes til [adresse] med bemærkning, at Magistraten i mødet den 20. august 2018 anbefaler, at byrådet tiltræder Magistratsafdelingen for Teknik og Miljøs indstilling af 20. juni 2018.
 12-09-2018 [adresse]
Fremsendes til Teknisk Udvalg til behandling i henhold til beslutning i byrådets møde den 12. september 2018.
 24-09-2018 Teknisk Udvalg
Ebbe Sørensen, Ester Jensen, Josefine Steffensen, Carl Jepsen, Osvald Holm og Emma Frederiksen kunne tiltræde indstillingen i overensstemmelse med Magistratens anbefaling.

 Kirstine Jepsen tog forbehold med henblik på en nærmere drøftelse i byrådsgruppen.
 10-10-2018 [adresse]
Beslutning ikke frigivet